PR9 บวกต่อ 3% ลุ้นกำไรปี 65 โต 129% รับเปิดประเทศ โบรกเคาะเป้า 22 บ.
PR9 บวกต่อ 3% ลุ้นกำไรปี 65 โต 129% รับเปิดประเทศ หนุนผู้ป่วยโรคซับซ้อนกลับมารับบริการมากขึ้นทั้งลูกค้าเก่าและใหม่ โบรกแนะ “ซื้อ” ราคาเป้าหมาย 22 บ.
PR9 บวกต่อ 3% ลุ้นกำไรปี 65 โต 129% รับเปิดประเทศ หนุนผู้ป่วยโรคซับซ้อนกลับมารับบริการมากขึ้นทั้งลูกค้าเก่าและใหม่ โบรกแนะ “ซื้อ” ราคาเป้าหมาย 22 บ.
4 ม.ค. 2566

ผู้สื่อข่าวรายงานว่า วันนี้ (4 ม.ค.66) ราคาหุ้น บริษัท โรงพยาบาลพระรามเก้า จำกัด (มหาชน) หรือ PR9 ณ เวลา 11:04 น. อยู่ที่ระดับ 17.70 บาท บวก 0.50 บาท หรือ 2.91% สูงสุดที่ระดับ 17.80 บาท ต่ำสุดที่ระดับ 17.20 บาท ด้วยมูลค่าการซื้อขาย 32.64 ล้านบาท

บล.ดาโอ (ประเทศไทย) ระบุในบทวิเคราะห์ (19 ธ.ค.65) คาดแนวโน้มกำไรปี 2565 ของ PR9 จะเติบโตที่ 129% จากงวดเดียวกันของปีก่อน เป็นผลมาจาก 1) การเปิดประเทศและเปิดเมือง ทำให้ผู้ป่วยโรคซับซ้อนกลับมารับบริการมากขึ้นทั้งลูกค้าเก่าและใหม่ หลังจากใช้บริการรักษาโควิดที่โรงพยาบาล และประทับใจจึงกลับมาใช้บริการอื่นกับโรงพยาบาล ทำให้ฐานลูกค้าของโรงพยาบาลเติบโตต่อเนื่อง
2) อานิสงส์ของรายได้เกี่ยวกับโควิด สำหรับปี 2566 คาดว่ากำไรจะเติบโตขึ้นอีก 10% จากงวดเดียวกันของปีก่อนจากการขยายฐานลูกค้าไปต่างจังหวัดและทำการตลาดมากขึ้นไปประเทศกัมพูชา, ลาว และตะวันออกกลาง โดยยังคงแนะนำ “ซื้อ” ที่ราคาเป้าหมาย 22.00 บาท